open-index/open-wikipedia-markdown huggingface dataset:
Nove

**Nove** er en italiensk kommune i provinsen Vicenza i Veneto. Kommunen har  innbyggere (2013).

## Befolkningsutvikling

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:455 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:5000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1861 text:1861
  bar:1871 text:1871
  bar:1881 text:1881
  bar:1901 text:1901
  bar:1911 text:1911
  bar:1921 text:1921
  bar:1931 text:1931
  bar:1936 text:1936
  bar:1951 text:1951
  bar:1961 text:1961
  bar:1971 text:1971
  bar:1981 text:1981
  bar:1991 text:1991
  bar:2001 text:2001

PlotData=
  color:barra width:20 align:left

  bar:1861 from:0 till: 0
  bar:1871 from:0 till: 2064
  bar:1881 from:0 till: 2083
  bar:1901 from:0 till: 2339
  bar:1911 from:0 till: 2538
  bar:1921 from:0 till: 2660
  bar:1931 from:0 till: 2554
  bar:1936 from:0 till: 2569
  bar:1951 from:0 till: 2945
  bar:1961 from:0 till: 3403
  bar:1971 from:0 till: 4373
  bar:1981 from:0 till: 4784
  bar:1991 from:0 till: 4698
  bar:2001 from:0 till: 4865

PlotData=

  bar:1861 at: 0 fontsize:S text: n.d. shift:(-8,5)
  bar:1871 at: 2064 fontsize:S text: 2.064 shift:(-10,5)
  bar:1881 at: 2083 fontsize:S text: 2.083 shift:(-10,5)
  bar:1901 at: 2339 fontsize:S text: 2.339 shift:(-10,5)
  bar:1911 at: 2538 fontsize:S text: 2.538 shift:(-10,5)
  bar:1921 at: 2660 fontsize:S text: 2.660 shift:(-10,5)
  bar:1931 at: 2554 fontsize:S text: 2.554 shift:(-10,5)
  bar:1936 at: 2569 fontsize:S text: 2.569 shift:(-10,5)
  bar:1951 at: 2945 fontsize:S text: 2.945 shift:(-10,5)
  bar:1961 at: 3403 fontsize:S text: 3.403 shift:(-10,5)
  bar:1971 at: 4373 fontsize:S text: 4.373 shift:(-10,5)
  bar:1981 at: 4784 fontsize:S text: 4.784 shift:(-10,5)
  bar:1991 at: 4698 fontsize:S text: 4.698 shift:(-10,5)
  bar:2001 at: 4865 fontsize:S text: 4.865 shift:(-10,5)

TextData=
  fontsize:S pos:(20,20)
  text:Data fra ISTAT



## Referanser


## Eksterne lenker
*
Kokkeplassen

**Kokkeplassen** er en eiendom på Hisøy i Arendal. Kokkeplassen er en såkalt *lystgård*, en type landsted som byborgere anla i byenes utkant på slutten av 1700-tallet og på  1800-tallet. Slike lystgårder ble brukt til fornøyelser og selskapelig samvær, men også til gårdsdrift. 

Navnet på stedet stammer fra trelasthandeltiden da hollendere som skulle hente tømmer ankret opp på stedet og ga det sitt navn, antagelig fordi de laget sin mat her.

Hovedhuset på eiendommen ble opprinnelig bygget som sommerbolig i 1792 i rokokko/empire-stil av prokurator Peder G. Ussing. Han var gift med Anne Marie og ga det til henne som morgengave ved bryllupet. Stedet gikk i mer enn 100 år under navnet Marienlund. I 1797 ble stedet solgt til skipsreder Christopher Fürst som brukte det som landsted. Det ble så solgt videre i 1889 til lensmann Niels C. Bakke, og har vært i familien siden. Eiendommen har et stort hageanlegg med over 200 år gamle fontener og trær.  

I 1952 ble det på eiendommen åpnet et sanatorium for nervøse, det første i Norge, godkjent av Helsedirektoratet med 24 senger samme år. Det ble utvidet med nytt bygg og 32 godkjente sengeplasser i 1969. Denne virksomheten ble trappet ned i 1979 og lagt ned i 1984. På stedet er det i dag private boliger, to båthavner, selskapslokaler og utleie av leiligheter.

Kokkeplassen ble fredet i 1922, og er idag et viktig kulturminne i Arendal.

## Referanser


## Eksterne lenker
* er
Bartholomeus van der Helst

**Bartholomeus van der Helst** (1613–1670) var en nederlandsk portrettmaler i den nederlandske gullalderen.

## Referanser
Gyngehest

**Gyngehest** er en lekehest på buede meier, laget for å gynge på, liknende en gyngestol.

Gyngehester var opprinnelig hjemmelaget og av tre. De har vært både enkle og forseggjorte og blitt brukt av barn i alle samfunnslag. Gyngehesten er omtalt så tidlig som 1600-tallet og er fortsatt i bruk. Produksjonen av gyngehester startet på 1800-tallet, da i mer forseggjorte utgaver tilgjengelig for barn av middelklassen. Etterhvert ble trehestene også trukket med tekstil og på 1900-tallet ble det masseprodusert hester i mer moderne materialer, men den klassiske gyngehesten i tre finnes fortsatt.

I 2004 ble gyngehesten innlemmet i *Strong National Museum of Play* Hall of Fame i New York. Det er kun leker med ikonstatus som innlemmes i museets Hall of Fame, andre kriterier er at leken skal være innovativ, utviklende for barn og har engasjert barn i flere generasjoner.

## Referanser


## Eksterne lenker
*
Jan Davidsz de Heem

**Jan Davidsz. de Heem** (fullt navn Jan Davidszoon de Heem, også kalt Johannes de Heem eller Johannes van Antwerpen, født ca. 17. april 1606 i Utrecht, død 26. april 1684 i Antwerpen) var en nederlandsk stillebensmaler som var aktiv i Utrecht og Antwerpen.

## Liv
De Heem var født i Utrecht som Johannes van Antwerpen. Hans gikk først i lære hos sin far David de Heem og senere hos Balthasar van der Ast som hans tidligere stil bærer preg av. Han bodde i Leiden fra rundt 1625 til 1629 der han i 1629 studerte under David Bailly. Han ble medlem av Sint-Lucasgildet i Antwerpen i 1635 eller 1636 og ble en borger av byen i 1637. Men han var ofte fraværende, noe som framkommer av bøtene han ble pålagt å betale for dette. Han forble i Antwerpen til 1667 da han vendte tilbake til Utrecht hvor dokumenter viser han var tilstede fra 1668 til 1671. Han åpnet et studio hvor blant annet hans to sønner Jan og Cornelis gikk i lære, sammen med senere kjente malere som Jacob Marrell og Abraham Mignon. De Heem forlot byen i 1671 da franske styrker nærmet seg byen. Det er ikke kjent når han kom tilbake til Antwerpen, men hans dødsfall ble rapportert der.

Han var gift første gang med Aletta van Weede som han fikk tre barn med, inkludert maleren Cornelis de Heem. Etter hennes død giftet han seg for annen gang med Anna Ruckers som han fikk seks barn med.

## Referanser


## Eksterne lenker
* 
* Jan Davidsz. de Heem i RKDs database
Bartolomeo Passerotti

**Bartolomeo Passarotti** (etternavnet også stavet Passerotti eller Passarotto, født 1529 i Bologna, død 1592) var en italiensk, manieristisk maler.

## Referanser
Jean-Baptiste Monnoyer

**Jean-Baptiste Monnoyer**, kalt **Baptiste** (født 12. januar 1636 i Lille, død 20. februar 1699 i London), var en fransk-flamsk maler som spesialiserte seg innen blomstermalerier.

## Liv og virke
### Bakgrunn, utdannelse i Flandern
Jean-Baptiste Monnoyer ble født i Lille. Han studerte antagelig malerkunsten i Antwerpen der han ble inspirert av kunstnere som 
Jan Davidsz. de Heem og Hieronymus Galle.

### Virke i Paris
Han kom deretter til Paris hvor han kom inn i kretsen til Charles Le Brun, som han finner på verftene i Vaux-le-Vicomte.

Han kom til å dekorere flere kjente bygninger som Hôtel Lambert, Hôtel Lauzun i Anjou, Château de Saint-Cloud, Louvre, Trianon, menageriet i Versailles, Tuilleriene og Marly med flere.

I 1665 ble han medlem av Académie royale de peinture et de sculpture i 1665 og utnevnt til rådgiver der i 1679.

Han samarbeidet han tett med Gobelinfabrikken og også Beauvais-fabrikkene hvor han designet mønster for maskinelt framstilt billedvev.

### I London

Fra 1690 oppholdt seg i flere lange perioder i London hvor han blant annet dekorerte Montagu House (som dengang huset British Museum), Windsor Castle og Kensington Palace. Hans fremste patron i England var Ralph Montagu, hertug av Montagu. Jean-Baptiste Monnoyer døde i London i 1699.

## Vurdering
Monnoyers livlige og elegante bilder sto i en viss kontrast til den mer konservative stilen som var vanlig i Frankrike tidligere på sekstenhundretallet. Motivet er ofte flotte og variert fargede blomster i luksuriøse vaser, i bakgrunnen eller sidekantene har han ofte med utdrag av bildevev og noen ganger arkitektoniske elementer.

Blant dem han inspirerte var blant sønnene Antoine (død 1747) og Baptiste og hans svigersønn Blain de Fontenay. Antoine Monnoyer, kalt *Den unge Baptiste,* wvar blomstermaler. Baptiste, kjent som *Frere Baptiste,* dro til Roma og ble dominikanermunk og var også maler.

## Referanser


## Eksterne lenker
*
Christian Wilhelm Ernst Dietrich

**Christian Wilhelm Ernst Dietrich** (født 30. oktober 1712 i Weimar, død 23. april 1774 i Dresden) var en tysk maler og kunstforvalter.

## Referanser
Charles Despiau

**Charles Despiau** (født 4. november 1874 i Mont-de-Marsan  i departementet Landes i regionen Aquitaine i Frankrike, død 30. oktober 1946 i Paris) var en fransk billedhugger, kjent for nakenfigurer og portretter.

## Liv og virke
### Bakgrunn
Han studerte ved École des Arts décoratifs og senere ved École nationale supérieure des beaux-arts.

### Karriere

Han begynte å stille ut ved Salon des artistes français, fra 1898 til 1900, så ved Société nationale des beaux-arts fra 1901 til 1921 og til slutt ved Salon des Tuileries fra 1923 til 1944. Han hadde i 1923 vært en av grunnleggerne av sistnevnte *salon*, sammen med Aristide Maillol, Antoine Boudelle, Léon-Ernest Drivier og Robert Wlérick. 

Despiau var elev til Louis-Ernest Barrias og ble Auguste Rodins medhjelper, men han forlot snart dennes oppløste stil og etterstrebet en klassisk fasthet og balanse. 

I 1914 ble han innkalt til tjeneste i den franske hærs kamuflasjeenhet under første verdenskrig. Etter krigen gikk han tilbake til sitt kunstneriske virke, og suksess ble sikret ved soloutstilling ved Brummer Gallery i New York City i slutten av 1927.

Under andre verdenskrig deltok han sammen med en rekke franske kunstnere på en kunstnerreise til Berlin, og dette ble senere lagt ham til last i offentligheten. En undersøkelseskommisjon frikjente ham etter krigsslutt fra påstandene om kollaborasjon. Beskyldningene var imidlertid med på å slite ham ned, han forfalt og trakk seg tilbake.

## Referanser


## Eksterne lenker
* 
* Site Officiel de Charles Despiau
* 
* Museo Cantonale d’Arte, Lugano: Charles Despiau
Cornelis Vroom

**Cornelis Hendriksz Vroom** (født 1591, trolig i Haarlem, begravet 16. september 1661 i Haarlem) var en nederlandsk maler i den nederlandske gullalderen. Han er mest kjent for landskaps- og seilskutemalerier.

Han var medlem av Sint-Lucasgildet i Haarlem.

## Referanser


## Eksterne lenker
* 
* Vroom, Cornelis Hendriksz. i RKDs database
Sigurd Eldegard

**Sigurd Eldegard** (født 10. juli 1866 i Årdal, død  30. januar 1950 i Oslo) var en norsk skuespiller, dramatiker, teatersjef og forfatter. Han er særlig kjent som teatersjef på Det norske teatret 1918–20 og for å ha skrevet det første nynorskstykket som ble oppført på Nationaltheatret. Han «tilhører de fremste blant dem som brøytet vei for nynorsk dramatisk diktning og teaterkunst».

Han var av bondeslekt, og faren var i tillegg spelemann og bjørnejeger. Sigurd Eldegard tok artium (1889) og krigsskolen, før han brøt av og begynte som skuespiller ved Christiania Theater i 1891. Fra 1901 var han ved Nationaltheatret, hvor han fortsatte fram til 1931, bare avbrutt av to år som sjef ved Det norske teatret 1918-20. Han giftet seg i 1895 med Mathilde, født Wettre. Han var farbror til spelemannen Sigurd S. Eldegard. 

Han debuterte som forfatter i 1903 med skuespillet *Fossegrimen*, om Myllarguten. Stykket ble oppført på Nationaltheatret i 1905 som det første stykket på landsmål. Han skrev i alt tolv dramaer og tre romaner. Blant dramaene hans finnes både bibelske stykker som *Kong Saul* (1904), nasjonalpatriotiske stykker som *Ei heimkoma* (1906) og *Gamlelandet* (1913), samtidsdrama som *Hemngir* (1914), saga-aktig slektsdrama som *Knivane* (1918) og komedien *Når det kjem, så kjem det* (1923). Det siste stykket ble satt opp på Det Norske Teatret i 1924 som *Bygdefiff* og ble en kassasuksess med over 200 forestillinger. Han skrev også barneteater og stykker for amatøroppsetninger og oversatte flere stykker. Forfatterskapet er blitt karakterisert som «Med den intime kjennskapen han hadde til teatret innanfrå, fekk han ei sikker evne til å byggje opp eit teaterstykke. [Det vart] ofte suksess når teaterstykka hans kom fram på scena; han nådde fram til publikum og skapte ein god og folkeleg kunst».

Han medvirket i noen filmer, blant annet *[[Kristine Valdresdatter]]*.

Under krigen var Eldegard medlem av Nasjonal Samling, og hadde under denne tiden en sentral rolle ved Det Norske Teatret. Han ble på grunn av dette ekskludert fra Forfatterforeningen i en periode etter krigen.

## Referanser


## Eksterne lenker
* 
*
Cherubino Alberti

**Cherubino Alberti** (også kjent som **Borghegiano**, født 1553 i Sansepolcro, død 1615 i Roma) var en italiensk kopperstikker og maler.

## Referanser
Bai Pu

**Bai Renfu** eller **Bo Renfu** (, født i 1226 i fylket Hequ i dagens Shanxi i Kina, død 1306), også kjent som **Bai Pu** eller **Bo Pu** () var en ledende kinesisk skuespillforfatter i Yuandynastiets tid.

Han forfattet 16 skuespill, hvorav tre er bevart for ettertiden:

* *Over muren* (裴少俊牆頭馬上 *Péi Shǎo Jùn Qiáng Tóu Mǎ Shàng*)
* *Regn på keisertreet* (唐明皇秋夜梧桐雨 *Táng Míng Huáng Qiū Yè Wú Tóng Yǔ*)
* *Romansen om Østmuren* (董秀英花月東牆記 *Dǒng Xiù Yīng Huā Yuè Dōng Qiáng Jì*)

Han skrev også et skuespill om keiser Xuanzong og Fru Yang Guifei:
* *[[Tang Minghuang]] en høstnatt med [[Firmiana simplex|wutongtre]] og regn* (唐明皇秋夜梧桐雨 *Tang Minghuang Qiuye Wutong Yu*).

## Referanser


## Litteratur
*Crump, J. I. (1990). *Chinese Theater in the Days of Kublai Khan*. (Ann Arbor: Center for Chinese Studies The University of Michigan) ISBN 0-89264-093-6.
De fransiskanske misjonsstasjonene i Sierra Gorda

**De fransiskanske misjonsstasjonene i Sierra Gorda** er fem fransiskanske misjonsstasjoner i Sierra Gorda i den meksikanske delstaten Querétaro som står oppført på UNESCOs verdensarvliste. Mannen bak misjonsstasjonene var munken Junípero Serra, som også grunnla viktige stasjoner i Alta California.

De fem misjonsstasjonene er:
* Santiago de Jalpan (Jalpan kommune)
* Nuestra Señora de la Luz de Tancoyol (Jalpan kommune)
* Santa María del Agua de Landa (Landa kommune)
* San Francisco del Valle de Tilaco (Landa kommune)
* San Miguel Concá (Arroyo Seco kommune)

## Eksterne lenker
* 
* Oppføring hos UNESCO
Hospicio Cabañas

**Hospicio Cabañas**, i dag **Instituto Cultural Cabañas**, er et av de eldste og største sykehuskompleksa i Amerika. Det befinner seg i Guadalajara i den meksikanske delstaten Jalisco, og ble grunnlagt i 1791 av Biskopen av Guadalajara. Dagens bygninger er tegna av Manuel Tolsá, og sto ferdige i 1829. I 1980 ble sykehuset nedlagt og gjort om til et kulturelt senter.

Bygningene ble oppført på UNESCOs verdensarvliste i 1997.

## Eksterne lenker
* 
* Oppføring hos UNESCO
Manuel Tolsá

**Manuel Tolsá Sarrión** (født 4. mai 1757 i Enguera i Valencia, død 24. eller 25. desember 1816 i Mexico by) var en spansk-meksikansk nyklassisistisk arkitekt og skulptør som virka i Ny-Spania (dagens Mexico) fra 1791 til 1825.

Tolsá står bak en rekke kjente byggverk og skulpturer i Mexico, blant annet fullføringa av Mexico bys katedral, Palacio de Minería, Palacio del Marqués del Apartado, Hospicio Cabañas og rytterstatuen «El Caballito». Plaza Manuel Tolsá, som befinner seg foran Palacio de Minería langs Calle Tacuba i Mexico bys historiske sentrum, er oppkalt etter ham.

## Referanser


## Eksterne lenker
*
Hellemaleriene i Sierra de San Francisco

**Hellemaleriene i Sierra de San Francisco** er forhistoriske bergkunstpiktogrammer som finnes i Sierra de San Francisco-fjellkjeden i kommunen Mulegé i den nordlige delstaten Baja California i Mexico.

## Historie
Bildene er sannsynligvis kunstneriske produkter fra Cochimi-folket. Denne folkegruppen levde i området, men døde ut på 1800-tallet. De er relativt godt kjent gjennom skriftene til jesuittiske misjonærer fra 1700-tallet. Hellemaleriene ble først oppdaget av europeere på 1700-tallet, og først beskrevet av jesuittmisjonæren José Mariano Rotea

Ifølge noen innfødte overbevisninger nedtegnet av jesuittene ble maleriene tegnet av giganter, en antagelse som har blitt forkastet av vitenskapsmenn siden 1800-tallet. Denne troen kom sannsanligvis fra at noen av maleriene er større enn det dyrene og menneskene er i virkeligheten. Noen observatører har spekulert i at maleriene hadde betydninger knyttet til jaktmagi, religiøs praksis eller forfedredyrkelse, men det er ikke enighet om disse tolkningene. Dyrearter inkludert hjort, villsau, kanin, puma, gaupe, hval, skilpadde, fisk og fugler er avbildet. Det er også abstrakte elementer i forskjellige former. En voksende mengde radiokarbondatoer relatert til maleriene har antydet aldre fra så tidlig som 5500 f.Kr. til så sent etter den første kontaktene med europeere (1700-tallet).

## Geografi
Piktogrammene er fordelt på rundt 250 ulike steder, alle ligger øst for El Vizcaino biosfærereservat. Tilgangen til maleriene er vanskelig på grunn av den isolerte beliggenheten, noe som også har bidratt til å minimere hærverk og ødeleggelse av beskjæringen.

## Verdensarv
Hellemaleriene ble nominert for  UNESCOs verdensarvliste i 1989 og oppført på listen i 1993.

## Referanser


## Eksterne lenker
* 
* Oppføring hos UNESCO
Sierra de San Francisco

**Sierra de San Francisco** er en fjellkjede nord i delstaten Baja California i Mexico. Den befinner seg øst på Californiahalvøya, nord for landsbyen San Ignacio. Fjellkjeden er en del av El Vizcaíno biosfærereservat. I fjella er det et stort antall hellemalerier lagd av cochimí-folket, kjent som hellemaleriene i Sierra de San Francisco, som står oppført på UNESCOs verdensarvliste.
Jan Rohde

**Jan Rohde** (1942–2005) var en norsk popsanger.

Som 13-åring flyttet Rohde til Norge med sine foreldre. Fra 16-årsalderen opptrådte han med ulike band slik som *The Cool Cats* (Platedebut med «Lotta Lovin'» for Odeon i 1959). Han turnerte i Europa med jentegruppen The Melody Sisters i begynnelsen av 1960-tallet. Senere ble gruppen *The Adventurers* dannet. Den ble senere omdøpt til *The Wild Ones*. Gruppen bestod først og fremst av norske og svenske musikere, men gjorde det stort også i Finland. Hele bandet, med Rohde som *popsångeren*, medvirket i filmen *[[Åsa-Nisse i popform]]* i 1964. Samme år spilte Jerry Williams inn noen låter av Jan Rohde på platen *More Dynamite*, og på hans *Mr Dynamite Explodes Again* fra 1965 er Rohde med som musiker på noen av låtene. I 1966 publiserte han en norsk innspilling av den amerikanske sangen Dear Mrs. Applebee.

Etter litt stillhet i karrieren ble Rohde på 1970-tallet kåret til *Skandinaviens Rock-Kung* på svensk TV. Etter en stund å ha hett *Jan Rohde & Grabbarna* forandret nå bandet navn til *Rohde Rockers*. Bandet ble oppløst i 1979. 

Etter sin storhetstid spilte Rohde inn noen plater til og spilte iblant på nostalgigallaer. 

## Referanser


## Eksterne lenker
* 
*
Svigerfamilie

**Svigerfamilie** betegner den del av storfamilien som er tilkommet ved inngifte, altså familierelasjoner som er oppstått ved inngåelse av ekteskap.

## Svigerforeldre

Foreldrene til en persons ektefelle kalles på norsk **svigermor** og **svigerfar**. Svigermødre, og særlig brudens mor, har på folkemunne i Norge og en del andre land ofte og urettferdig blitt tillagt usympatiske trekk. Årsaken til dette kan ligge i den historiske rolle mødre har hatt i å beskytte og lære opp sine døtre, og i de potensielle generasjonskonflikter som kan oppstå på det grunnlaget. Etnologen Liv Emma Thorsen har påpekt andre årsaker til at det kunne oppstå et konfliktfylt forhold mellom svigermødre og svigerdøtre i det tradisjonelle norske bondesamfunnet.  Svigerfedre har i større grad gått fri for slike stereotype og karikerte oppfatninger.

## Svigerinne og svoger
Betegnelsene **svoger** og **svigerinne** har flere betydningsvarianter. Din svigerinne kan enten være din ektefelles søster, eller hun kan være gift med en av dine søsken, eller hun kan være gift med din ektefelles søsken. Tilsvarende for svoger, uttrykket kan bety din ektefelles bror, eller ektefelle av søsken, eller han kan være gift med din ektefelles søsken. Som følge av partnerskapslovene kan det forekomme andre konstellasjoner; uansett benyttes svoger om en slik mannlig inngiftet slektning, og svigerinne om en kvinnelig. Alternativt til ordene svoger og svigerinne benyttes av og til svigerbror og svigersøster.

## Svigerdatter og svigersønn
Ektefellen til en persons barn kalles på norsk **svigersønn** eller **svigerdatter**.

## Andre
Besteforeldregenerasjonen har vanligvis ikke slike betegnelser, men unntaksvis, lokalt eller tradisjonelt, kan svigerforeldrenes mødre og fedre omtales som **værmor** og **værfar**, eventuelt godmor og godfar (disse må ikke forveksles med gudmor og gudfar). Andre steder er godmor og godfar synonymuttrykk for bestemor og bestefar.

Fjernere slektninger som ektefellens onkler, tanter, fettere og kusiner har ingen kjente betegnelser i denne sammenhengen. På norsk finnes det heller ikke egne uttrykk for barnebarns ektefeller.

## Jus
Familiære relasjoner innen svigerfamilie, særlig med hensyn til svogerskap og til svigerbarn, kan utløse særlige rettslige virkninger, og er tatt inn i lovverket. Det gjelder blant annet i forhold som ekteskapsinngåelser, vitneplikt i straffesaker, inhabilitet og arverett.

## Referanser


## Kilder
* «Falk og Torps Etymologisk Ordbog 1903»
Charles Jean Marie Letourneau

**Charles Jean Marie Letourneau** (23. september 1831 – 21. februar 1902) var en fransk antropolog.

Letourneau skrev et betydelig antall verker om evolusjon, fra biologi til sosiologi, og oversatte Ernst Haeckel og Friedrich Karl Christian Ludwig Büchner til fransk, og var professor i antropologi. Han startet Det antropologiske selskap i Paris i 1865. Fra 1887 og fram til sin død var han generalsekretær i selskapet.  Han etterfulgte Paul Broca, som hadde hatt stillingen frem til 1880.

## Bibliografi
* 1868 : *La Physiologie des passions*
* 1878 : *Physiologie des passions*
* 1880 : *La sociologie d'après l'ethnographie*
* 1888 : *L'évolution du mariage et de la famille*
* 1894 : *L'évolution littéraire dans les diverses races humaines*
* 1895 : *La guerre dans les diverses races humaines*
* 1897 : *L'évolution de l'esclavage dans les diverses races humaines*
* 1898 : *L'évolution de l'éducation dans les diverses races humaines*
* 1898 : *L'évolution religieuse* *dans les diverses races humaines*
* 1901 : *La psychologie ethnique*
* 1903 : *La condition de la femme dans les diverses races et civilisations*

## Referanser
Umetaro Suzuki

**Umetaro Suzuki** (铃木 梅太郎 Suzuki Umetaro, født 7. april 1874 i Horinoshinden som senere ble del av Makinohara  i Shizuoka-prefekturet i Japan, død 20. september 1943 i Shinjuku i Tokyo) var en japansk biokjemiker. 

## Liv og virke
### Bakgrunn
Umetaro Suzuki var bondesønn. Hans høyere studier begynte i 1824 ved fakultetet for jordbruksteknikk ved det keiserlige universitet i Tokyo; først studerte han jordbruk  og så (jordbruksrelatert) kjemi. Han var deretter student i Tyskland under den tyske kjemikeren Emil Fischer, og senere studerte han i Sveits. 

### Forskning
I 1910 forsket Umetaro Suzuki på effektene av riskli i pleien av pasienter med beriberi. Den nederlandske militærlege Christiaan Eijkman hadde i 1897 oppdaget at riskli kunne helbrede høns som led av en syndom som hadde fellesnevnere med beriberi, og slik oppstod det et kappløp mellom dorkere om å isolere det stoffet som var selve virkestoffet. 

Suzuki klarte det først. Det lyktes ham da å trekke ut et vannløselig kompleks av mikronæringsstoffer fra risplantens kli. Dette mikronæringsstoffet kalte og patenterte han som aberisk syre (som senere ble kalt «oryzanin»). Han publiserte dette funnet i *Tokyo Kagaku Kaishi*, et japansk vitenskapelig tidsskrift.
 
Da artikkelen ble oversatt til tysk, sa oversettelsen intet om at det var et nylig oppdaget næringsstoff, i strid med hva som ble skrevet i den opprinnelige japanske artikkelen, noe som dermed gjorde at hans oppdagelse ikke fikk særlig internasjonal publisitet. 

Den polske biokjemikeren Kazimierz Funk isolerte senere det samme kompleks av mikronæringsstoffer og foreslo navnet «vitamin» (et teleskopord: «vital+amin») for komplekset i 1912.

I 1935 ble denne forbindelsen raffinert og beskrevet som tiamin (vitamin B 1). Hans forskning var blant de tidligste innen moderne vitaminforskning. Han ble professor i landbrukskjemi ved Universitetet i Tokyo.

## Skrifter
*U. Suzuki, T. Shimamura, S. Odake: «Über Oryzanin, ein Bestandteil der Reiskleie und seine physiologische Bedeutung», *Biochemische Zeitschrift*, Band 43, 1912, S. 89-153
*Suzuki Umetaro: *Kenkyu no kaiko*, Tokyo: Kibundo Shobo 1943

## Referanser
Dead Can Dance (1981-1998)

***Dead Can Dance (1981-1998)*** er en samling på fire CD-er fra det britisk-australske bandet Dead Can Dance. Samlingen markerer avslutningen på bandets samarbeid, som ble annonsert i 1998. Samarbeidet ble gjenopptatt med en verdensturne i 2005.

## Eksterne lenker
*
Bortnetunnelen

**Bortnetunnelen** er en veitunnel i Nordfjord mellom Bortnen og Sørdalsvatnet på fylkesvei 616 i Vestland. Tunnelen er 4758 m lang, med profil T8,5. Tunnelen ble bygget som en del av fase 2 i Bremangersambandet.

Tunnelen ble omtalt som «Vingetunnelen» i prosjektperioden.

## Se også
*Veitunneler i Norge

## Referanser
Petroleumsloven

**Petroleumsloven** (lov 29. november 1996 nr. 43) regulerer myndighetenes forvaltning av norske petroleumsressurser. Formålet med loven er å sikre en best mulig utnyttelse av ressursene, i tråd med målsettingene i loven og de petroleumspolitiske føringene proposisjoner og meldinger til Stortinget. Det mest sentrale virkemidlet for å sikre statlig styring og kontroll på norsk kontinentalsokkel er konsesjonssystemet, som innebærer at leting, utvinning, utnyttelse og transport av petroleum forutsetter tillatelse fra myndighetene.

**§ 1-4. Virkeområde** 
Loven kommer til anvendelse på petroleumsvirksomhet knyttet til undersjøiske petroleumsforekomster underlagt norsk jurisdiksjon. Loven gjelder også petroleumsvirksomhet i og utenfor riket og norsk kontinentalsokkel når det følger av folkeretten eller av overenskomst med fremmed stat.
 
Loven gjelder utnyttelse av utvunnet petroleum som foregår på norsk landterritorium eller sjøgrunn underlagt privat eiendomsrett, kun når slik utnyttelse er nødvendig for eller utgjør en integrert del av utvinning eller transport av petroleum.

Når en oljerørledning i norsk indre farvann, på norsk sjøterritorium eller kontinentalsokkelen begynner på område utenfor norsk jurisdiksjon, kan Kongen i den utstrekning det følger av folkeretten, bestemme hvilke regler i denne lov som skal gjelde for slik rørledning med tilbehør.
 
For erstatningsansvar for forurensningsskade etter kapittel 7 og skade som følge av forurensning og avfall etter kapittel 8, gjelder de særlige regler som er fastsatt der.
 
Loven gjelder ikke på Svalbard, herunder dets indre farvann og sjøterritorium.
 
Kongen kan ved forskrift gi nærmere regler til utfylling og avgrensning av bestemmelsene i denne paragraf, herunder om hvilken utnyttelse som anses nødvendig for eller utgjør en integrert del av utvinning eller transport av petroleum som nevnt i annet ledd. Kongen kan i tvilstilfelle bestemme om en innretning eller virksomhet omfattes av loven eller ikke.

## Eksterne lenker
* Lov om petroleumsvirksomhet (petroleumsloven) – Lovdata
Listeført kirke

En **listeført kirke** er av Riksantikvaren vurdert som et verneverdig kulturminne. Kirken er ikke fredet, men alle saker som gjelder endringer i eller ved en listeført kirke, også istandsettings- og vedlikeholdstiltak, skal sendes til Riksantikvaren for uttalelse. Kirkelig fellesråd sender søknad via biskopen til Riksantikvaren. Riksantikvaren gir faglige råd om endringer eller vedlikehold, men det er biskopen som gir endelig vedtak etter kirkeloven. 

Alle kirker bygget mellom 1650 og 1850 er listeført. En rekke kirker bygget etter 1850 er også listeført.

## Eksterne lenker
* Forvaltning av kirke, kirkegård og kirkens omgivelser som kulturminne og kulturmiljø
Finnabu

**Finnabu** er et jakt-, fiske- og stølsområde i Sauda i Rogaland, som ligger ca 721 moh. Stølen ligger i et vidstrakt og åpent landskapsrom, uten trevegetasjon.

Selve stølen hører inn under Søndenå- og Engja gårdene. Søndenå ble trolig bosatt så tidlig som i jernalderen.

Finnabu ligger fint til rette for turmuligheter til Skaulen, Reinsnuten, Lauvåsheia, Vattendalen, Maldalstølane og Hylsfjorden. Stølsområdet og terrenget rundt byr på fine jakt- og fiskemuligheter.
Zupu

**Zupu** (kinesisk: 族谱, pinyin: *Zúpǔ*, Wade-Giles: *Tsu-p'u*) er en kinesisk slektsklans register, med beskrivelse av historien (eller legendene) om slektens historiske røtter, slektsleddene i mannlig linje, og gjerne litt om slektens mer fremstående medlemmer. Slike registre oppdateres gjerne av den eldste i generasjonen, som så overlater oppgaven til neste generasjon.

I kinesisk tradisjon anses *zupu*oppdatering (修族谱, *Xiū zúpǔ*, *Hsiu tsu-p'u*) som en svært viktig oppgave, og det finnes slike registre som går tusenvis av år tilbake.

Det overveldende flertall av registrene forvaltes privat innen slekten, men det er også saamlinger av dem i  Pekinguniversitetet, Shanghaibiblioteket, Cornell University og Toyo Bunko.

## Referanser


## Eksterne lenker
* Chinese clan record book (中华大族谱)
* Taiwan Genealogy Online 臺灣尋根網
* 中华寻根网
* Genealogy (Zupu) of Huang Qiaoshan lineage of the Huang Clan
Vox

**Vox** (latin, «stemme») eller **VOX** kan referere til:

* Vanadium-oksid (VOx)
* Vokalist, forkortelsen «vox» er mye brukt i denne betydningen innen lydproduksjon
* Vox, tidligere navn på den norske statsetaten Kompetanse Norge
* Vox Media amerikansk mediekonglomerat
* Vox.com amerikansk nettsted for kommentarer, nyheter og forklaringsvideoer på venstresiden i USA eid av Vox Media
* Vox (TV-kanal)
* Vox (musikkutstyr), produsent av forsterkere, effekter og instrumenter
* HTC S710, også kjent som HTC Vox, smart-telefon
* Vox Humana, kammerkor
* Vox Publica, nettmagasin
* Vox Records, amerikansk plateselskap
* VOX Schallplatten- und Sprechmaschinen-Aktiengesellschaft, tysk plateselskap grunnlagt i 1921
* Vox (parti)
Ballerinakjeks

**Ballerinakjeks** er en kjeks med nougatfyll som har blitt produsert av Göteborgs Kex i Sverige siden 1963 under det svenske navnet *Ballerinakex*. Siden 1993 har kjeksen også blitt markedsført i Norge av søsterbedriften Sætre, men siden 1999 blitt produsert kun i Sverige. Både Sætre og Göteborg Kex er eid av Orkla.
  

GDA* står for veiledende daglig inntak.

## Referanser


## Eksterne lenker
*  Saetre.no
*  Ballerina, visste du at?
*  Ballerina, allas älskling
*  Goteborgskex.se
Curtin University

**Curtin University**, tidligere kjent som Curtin University of Technology, er et research basert offentlig universitet i Perth, Western Australia. Universitetet er oppkalt etter tidligere statsminister i Australia, John Curtin, og er det største universitetet i Western Australia.

Curtin er rangert innenfor de topp 300 universitetene på listen utformet av QS World University Rankings i 2011. Skolen er også rangert i The Academic Ranking of World Universities, som en av verdens topp 500 universiteter.

Fa 2007, tilbød skolen kurs og utdanning innenfor 5 forskjellige fakulteter, tidligere kjent som divisjoner. Disse er: 
* **Centre for Aboriginal Studies
* **Curtin Business School
**School of Accounting
**School of Business Law and Taxation
**School of Economics and Finance
**School of Information Systems
**School of Management
**School of Marketing
**Graduate School of Business
* **Faculty of Health Sciences
**Centre for International Health
**School of Nursing and Midwifery
**School of Occupational Therapy and Social Work
**School of Pharmacy
**School of Physiotherapy
**School of Psychology and Speech Pathology
**School of Public Health
* **Faculty of Humanities
**School of Built Environment
**School of Design and Art
**School of Media, Culture and Creative Arts
**School of Education
**School of Social Sciences and Asian Languages
**Curtin English Language Centre
**Centre for Human Rights Education
* '''Faculty of Science and Engineering
**School of Science
**School of Chemical and Petroleum Engineering
**School of Civil and Mechanical Engineering
**School of Electrical Engineering and Computing https://web.archive.org/web/20121026004958/http://www.computing.edu.au/
**School of Agriculture and Environment (Muresk Institute)
**Western Australian School of Mines
***Department of Spatial Sciences http://spatial.curtin.edu.au/ 

## Campuser
Curtin har flere forskjellige campuser, både i Australia og andre steder i verden. Bentley utenfor Perth, Western Australia er definitivt det største, hvor flesteparten av studentene har forelesninger. I tillegg har skolen campus i Perth City, Kalgoorlie,  og Sydney i Australia. Campusen i Sydney ble etablert i 2005 i The Rocks, men ble senere flyttet til den historiske Berlei Building i Chippendale.Utenfor Australia har skolen Sarawak Campus i Malaysia, Singapore Campus i Singapore, og Mauritius campus på Mauritius.

## Referanser


## Eksterne lenker
* 
* Curtin University: About Us
Andrea Locatelli

**Andrea Locatelli** (1695–1741) var en italiensk landskapsmaler. Landskapene inneholder ofte små grupper av figurer.

## Referanser
Tour de Vendée

**Tour de Vendée** er et fransk endagsritt i landeveissykling som arrangeres hvert år i oktober. Rittet har blitt arrangert siden 1972. Rittet er av UCI klassifisert med 1.HC og er en del av UCI Europe Tour. Mellom 1972 og 1980 var det et amatørritt. 

## Norske prestasjoner
Thor Hushovd har vunnet rittet én gang, i 2004. I 1989 ble Atle Kvålsvoll nr 2 bak, Laurent Bezault. 

## Vinnere

## Eksterne lenker
*
Proserpinus

* se systematisk inndeling

***Proserpinus*** er en slekt av sommerfugler som hører til familien svermere (Sphingidae).

## Utseende
Små (vingespenn 35-50 millimeter), tettbygde, brune, grå og gulaktige svermere. Forvingene kan være litt flikete. Antennene er vel halvparten så lange som forvingene og har en tydelig krok ytterst.

## Levevis
Den arten som lever i den palearktiske sone har larver som lever på mjølker (*Epilobium* i vid forstand) og andre planter i mjølkefamilien. Artene vandrer en del, og danner ofte kortlivede, lokale bestander på nye steder.

## Utbredelse
Slekten har en holarktisk utbredelse og finnes i de varmere delene av den palearktiske sone og Nord-Amerika. Nordligst er den observert nær St. Petersburg i Russland. *[[Proserpinus proserpina]]* er eneste art i den palearktiske sone.

## Systematisk inndeling
Slekten står systematisk sett trolig ganske nær slekten *[[Macroglossum]]*.

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Proserpinus* Hübner, 1819
***************** *[[Proserpinus clarkiae]]* (Boisduval, 1852)
***************** *[[Proserpinus flavofasciata]]* Walker, 1856
***************** *[[Proserpinus gaurae]]* (JE Smith, 1797)
***************** *[[Proserpinus juanita]]* (Strecker, 1876)
***************** *[[Proserpinus lucidus]]* Boisduval, 1852
***************** *[[Proserpinus proserpina]]* (Pallas, 1772)
***************** *[[Proserpinus terlooi]]* Edwards, 1875
***************** *[[Proserpinus vega]]* (Dyar, 1903)


Proserpinus clarkiae MHNT CUT 2010 0 11 White Pass (Washington) male.jpg| *[[Proserpinus clarkiae]]*
Proserpinus flavofasciata MHNT CUT 0 11 Snoqualmie Pass King Co Washington.jpg|*[[Proserpinus flavofasciata]]*
Proserpinus juanita MHNT CUT 2010 0 11.jpg|*[[Proserpinus juanita]]*
Proserpinus lucidus MHNT CUT 2010 0 235 Dayton (Washington) USA male.jpg|*[[Proserpinus lucidus]]*
Proserpinus proserpina MHNT CUT 2010 0 495 L'Argentière-la-Bessée Hautes-Alpes, France - male.jpg ‎|*[[Proserpinus proserpina]]*


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
*
Stade de Reims

**Stade de Reims** er en fransk fotballklubb fra byen Reims i Grand Est, som ligger i den nordøstlige delen av Frankrike. Klubben ble grunnlagt i 1911 og lagets draktfarger er røde med hvit underdel, mens bortedraktene er blå med hvite detaljer. Stade de Reims spiller for øyeblikket i den øverste divisjonen Ligue 1, og spiller sine hjemmekamper på Stade Auguste-Delaune.

Klubben er historisk sett en av Frankrikes større klubber, og har vunnet det franske seriemesterskapet seks ganger, senest i 1961/1962-sesongen. Klubben har også to seire i Coupe de France (senest i 1958), og har flere ganger deltatt i serievinnercupen. Klubben hadde sin storhetsperiode på 1950-tallet og begynnelsen av 1960-tallet, og spilte finale i serievinnercupen både i 1956 og 1959.

## Meritter
* Ligue 1 (6): 1948/1949, 1952/1953, 1954/1955, 1957/1958, 1959/1960 og 1961/1962
* Coupe de France (2): 1950 og 1958
* Coupe de la Ligue (1): 1991

## Spillerstall
Oppdatert 10. oktober 2024.

### Utlånte spillere

## Kjente spillere med tilknytting til klubben
*  Just Fontaine
*  Michel Hidalgo
*  Raymond Kopa
*  Robert Pirès

## Referanser


## Eksterne lenker
*
«Christian II undertegner dødsdommen over Torben Oxe»

**«Christian II undertegner dødsdommen over Torben Oxe»** er et historiemaleri av Eilif Peterssen malt 1875–1876. Det ble til i München hvor det vakte stor oppsikt og maleriet ble kjøpt inn av Verbindung für historische Kunst i Stuttgart før Peterssen hadde gjort det ferdig.
Det har vært i Nasjonalgalleriets/Nasjonalmuseets eie siden 1977.

Handlingen foregår i 1517. Maleriet fremstiller øyeblikket rett før kong Christian II er i ferd med å underskrive dødsdommen over Torben Oxe, kongens lensmann på Københavns slott. Han var blitt anklaget for
giftmord på Dyveke Sigbrittsdatter, kongens elskerinne, men frikjent av Riksrådet. Kongen sørget imidlertid for at han ble anklaget på nytt overfor et birketing, som dømte ham til døden. Kongen sanksjonerte dommen, til tross for appeller fra riksrådet, hoffet og dronning Elisabeth.

Bildet viser kongen sittende ved bordenden med dokumentene liggende foran seg og til sammen ni andre personer rundt seg og i bakgrunnen.. Han er i tvil om han skal undertegne eller ikke. Han er klar over at han vil få adelen i mot seg dersom han undertegner, samtidig vil han svikte Dyveke om han benåder Oxe.

Dette er det sentrale motivet i maleriet: kongens tvil. Han er fjern i blikket, leppene er presset sammen og hendene er knyttet. Didrik Slagheck er personen til venstre med fjærpennen i hånden, han prøver å overtale kongen til å undertegne. På den andre siden av kongen er dronning Elisabeth og hennes hoffdamer. Dronningen ber for Oxe og ber kongen spare livet hans.

Personene oppe i høyre hjørne symboliserer adelen som planlegger å iverksette komplott mot kongen. Mannen kledd i rød kappe og med rød kalott på hodet er Johan Arcimboldus.Johannes Angelus Arcimboldus var pavens utsending og er særlig kjent for sin handel med avlatsbrev i Norden.

Torben Oxe ble halshugget ved dagens Kultorvet i København 29. november 1517.

## Referanser


## Eksterne lenker
* Bildet i gigapixeloppløsning fra Googel Art Project
Jan van Ravesteijn

**Jan Anthonisz van Ravesteyn** (født ca. 1572 i Haag, begravet 21. juni 1657) var en nederlandsk portrettmaler og tegner.

## Referanser
Phaeleh

**Matt Preston** (artistnavn *Phaeleh*, uttales Fella) er en musikk-produsent fra Wiltshire, England. Han begynte med musikken sin gjennom piano og senere gitar som ung. Preston begynte å produsere musikk for fullt i 2006, da han flyttet til Bristol. 
Han lærte det meste av klassisk gitarspill fra gitar-læreren sin fra han var 12 år. Musikklæreren så potensialet hans ganske tidlig, og fikk ham til å bruke programmet Cubasis da han var 14. Preston studerte også musikk på høyskolenivå da han var 16.

Preston produserer mange slags former for electronica, men fokuserer mest på Dubstep og Breakbeat. De fleste sangene hans er en blanding av sub-bass, synth sounds, atmosfæriske vokaler og et instrument som gitar eller piano. Preston bruker programmet Cubase når han produserer.

Han har fått mye oppmerksomhet i det siste, blant annet fra store artister innen sjangeren, slik som Skream, N-Type, Scuba, Distance, Kryptic Minds, Oris Jay, RSD og Jakes. Han har også radio støtte på Surface Tension, Against the Grain og Urban Scrumping. Matt har utgitt EPer i plateselskaper som Wheel & Deal, Afterglo, Black Box, og Disfigured Dubz.

## Diskografi
### E.P og singler
* *Reflections* E.P. (2008)
* *Inside E.P.* (2008)
* *Within The Emptiness* (2009)
* *Lounge* (2009)
* *Fire* (2009)
* *Untitled 333* (2010)
* *Afterglow* (2010)
* *The Cold in You* (2011)
* *Lament* (2011)
* *Falling* (2011)

### Album
* *Fallen Light* (2010)
* *Afterglo 0.01* (2010)

## Kilder
* Intervju på bassweightsociety.com
* facebook-side
* Phaeleh på discogs.com

## Eksterne lenker
* 
* 
* 
*
Alti Gulskogen

**Alti Gulskogen** (tidligere **Gulskogen kjøpesenter**) ligger i Drammen kommune, 3 kilometer fra Bragernes torg. Gulskogen kjøpesenter er en del av Alti Forvaltning AS og eiendommen eies av Aurora Eiendom AS. Sentre ligger i bydelen Gulskogen og har i dag (2023) 120 butikker, 10 spisesteder og ble åpnet for første gang i 1985. Kjøpesenteret har blitt utbygd og modernisert i 1986, 2000, 2007 og sist i 2010 hvor en ny del på 55 000 kvm ble åpnet. Fra 2018 til 2020 ble deler av første etasje revet og gjenoppbygget på grunn av setningsskader. Det er 1 100 parkeringsplasser ved senteret, hvorav 63 er familieplasser, 10 er elbilplasser og 18 er handicapplasser.

## Konflikt med kommunen
Siden høsten 2010, har det vært en uenighet mellom Gulskogen senter og Drammen kommune. Kommunen mener at kravet til arealkrevende varer nedfelt i reguleringsplanen ikke er fulgt av senteret. Dette var et av kravene for utvidelsen av senteret i 2010, begrunnet med et ønsket om ikke økt trafikk og at de ikke ville svekke sentrumshandelen. Senterledelsen er på sin side uenig i hva som legges i begrepet «arealkrevende varer».

Konflikten har skapt engasjement blant innbyggerne i Drammen, og nabokommunene. Senteret har på de mest populære handledagene skapt trafikkaos i området, som har vært til stor frustrasjon for de som bor på Gulskogen. De som driver butikk i sentrum, mener at Gulskogen kjøpesenter har gjort det mindre attraktivt å handle i sentrum. Mange er positive til utvidelsen av senteret, og mener kommunen prøver å legge skylden på Gulskogen for et dårlig tilbud i sentrum.

## Referanser


## Eksterne lenker
*
Eurypteryx

* se systematisk inndeling

***Eurypteryx*** er en slekt av sommerfugler som hører til familien svermere (Sphingidae).

## Utseende
Middelsstore til store (vingespenn 60-85 millimeter), brunlige svermere.
Artene ligner mye på slekten *[[Daphnis]]*, men er gjerne noe mindre og har tydelig sigdformede forvinger.
Forvingenes bakhjørner (*tornus*) er spissvinklet uttrukket.

## Levevis
Artene lever gjerne i lavtliggende skog. I alle fall én av artene har larver på planter i familien Apocynaceae.

## Utbredelse
Slekten er utbredt fra Himalaya i vest til Ny-Guinea i øst.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Eurypteryx* Felder, 1874
***************** *[[Eurypteryx alleni]]* Hogenes & Treadaway, 1993
***************** *[[Eurypteryx bhaga]]* (Moore, 1866)
***************** *[[Eurypteryx dianae]]* Brechlin, 2006
***************** *[[Eurypteryx falcata]]* Gehlen, 1922
***************** *[[Eurypteryx geoffreyi]]* Cadiou & Kitching, 1990
***************** *[[Eurypteryx molucca]]* Felder, 1874
***************** *[[Eurypteryx obtruncata]]* Rothschild & Jordan, 1903
***************** *[[Eurypteryx shelfordi]]* Rothschild & Jordan, 1903


Eurypteryx alleni MHNT CUT 2010 0 370 Puncak Palopo Sud Sulawesi male.jpg|*[[Eurypteryx alleni]]*
Eurypteryx bhaga MHNT CUT 2010 0 27 Wang Chin District, Phrae Province, Thailand male.jpg|*[[Eurypteryx bhaga]]* 
Eurypteryx obtruncata MHNT CUT 2010 0 370, Punkak Palopo South Sulawesi male.jpg|*[[Eurypteryx obtruncata]]*


## Kilder
* Markku Savela's Lepidoptera and some other life forms: Sjekkliste over artene. Hentet 2.10. 2012.

## Eksterne lenker
* 
* Sphingidae of the Eastern Palaearctic - *Eurypteryx bhaga* http://tpittaway.tripod.com/china/e_bha.htm
* The Moths of Borneo - *Eurypteryx bhaga* http://www.mothsofborneo.com/part-3/sphingidae/sphingidae_26_1.php
* The Hawkmoths (SPHINGIDAE, Macroglossinae) of Papua Indonesia - *Eurypteryx molucca* http://www.papua-insects.nl/insect%20orders/Lepidoptera/Sphingidae/Eurypteryx/Eurypteryx%20molucca.htm
Rortunet kjøpesenter

**Rortunet kjøpesenter** er et lokalt kjøpesenter i Slemmestad i Asker kommune, som først åpnet i 1984. Etter nesten tre år i midlertidige lokaler ble kjøpesenteret gjenåpnet i et helt nytt bygg av Askers ordfører Lene Conradi torsdag 28. oktober 2021. 

Det nye kjøpesenteret er på 17 000 m² og har 121 leiligheter med tilhørende utearealer på taket. Det inneholder 49 forretninger, serveringssteder, tannklinikk, legesenter og SATS treningssenter. Blant forretningene er det både vinmonopol, apotek, optiker, frisør, renseri, klesbutikker, bokhandel, lampebutikk, blomsterhandel, fiskehandler og dagligvare. 

## Referanser


## Eksterne lenker
*
Sphingonaepiopsis

* se systematisk inndeling

***Sphingonaepiopsis*** er en slekt av sommerfugler som hører til familien svermere (Sphingidae).

## Utseende
Ganske små (vingespenn 25-35 millimeter), tettbygde, gråbrune svermere. De hører til blant de aller minste medlemmene av denne familien.
Vingene er påfallende små sammenlignet med den korte og lubne kroppen. Antennene er noe fjærformede hos hannene og nesten så lange som forvingene, som er lett flikete med et mørkere tverrbånd i midten. Bakvingene er grå.
Larvene er slanke, grønnlige med lyse striper, med et kort horn på bakerste kroppsledd.

## Levevis
Larvene lever på planter i maurefamilien (Rubiaceae).
De voksne svermerne er mest aktive i skumringen og besøker blomster som de henger foran på svirrende vinger.

## Utbredelse
Slekten er utbredt i Afrika, inkludert Madagaskar og i Asia. Én art forekommer i Sørøst-Europa.

## Systematisk inndeling

* Ordenen sommerfugler, Lepidoptera Linnaeus, 1758
** Gruppen Glossata
*** Gruppen Coelolepida
**** Gruppen Myoglossata
***** Gruppen Neolepidoptera
****** Gruppen Heteroneura
******* Gruppen Eulepidoptera
******** Gruppen Ditrysia
********* Gruppen Apoditrysia
********** Gruppen storsommerfugler, Macrolepidoptera
*********** Overfamilien spinnere (i vid forstand), Bombycoidea
************ Familien svermere, Sphingidae
************* Underfamilien Macroglossinae
************** Slektsgruppen Macroglossini Harris, 1839
*************** Gruppen Macroglossina Harris, 1839
**************** Slekten *Sphingonaepiopsis* Wallengren, 1858
***************** *[[Sphingonaepiopsis ansorgei]]* (Rothschild, 1904)
***************** *[[Sphingonaepiopsis gorgoniades]]* (Hübner, 1819) - finnes i Europa
***************** *[[Sphingonaepiopsis kuldjaensis]]* (Graeser, 1892)
***************** *[[Sphingonaepiopsis malgassica]]* (Clark, 1929)
***************** *[[Sphingonaepiopsis nana]]* (Walker, 1856)
***************** *[[Sphingonaepiopsis obscurus]]* (Mabille, 1880)
***************** *[[Sphingonaepiopsis pumilio]]* (Boisduval, [1875])

## Kilder
* Markku Savela's Lepidoptera and some other life forms: Sjekkliste over artene. Hentet 22.10. 2012.
* Nettside om ''Sphingonaepiopsis gorgoniades''
* Nettside om ''Sphingonaepiopsis nana''

## Eksterne lenker
*